
Uznesenie Okresný súd Stará Ľubovňa v rodinnoprávnej veci starostlivosti súdu o maloleté dieťa: A. B., nar. XX.XX.XXXX, trvale bytom C. D. XXX, t.č. Centrum pre deti a rodiny Vranov nad Topľou, Dr. C. Daxnera 90/7, 093 01 Vranov nad Topľou, zastúpené kolíznym opatrovníkom: Obec Lomnička, dieťa rodičov, matka: E. B., nar. XX.XX.XXXX, trvale bytom C. D. XXX, t.č. Ústav na výkon trestu odňatia slobody Levoča, otec: F. F., nar. XX.XX.XXXX, trvale bytom C. D. XX, t.č. Ústav na výkon trestu odňatia slobody Košice - Šaca, o návrhu navrhovateľa: Úrad práce, sociálnych vecí a rodiny Stará Ľubovňa, so sídlom Farbiarska 57, Stará Ľubovňa, v konaní o nariadenie neodkladného opatrenia, takto rozhodol: I. Súd n a r i a ď u j e neodkladné opatrenie v tomto znení: „ Mal. A. B., nar. XX.XX.XXXX sa p o n e ch á v a v starostlivosti Centra pre deti a rodiny Vranov nad Topľou, so sídlom Dr. C. Daxnera 90/7, 093 01 Vranov nad Topľou. “ II. Súd u k l a d á navrhovateľovi Úradu práce, sociálnych vecí a rodiny Stará Ľubovňa povinnosť v lehote 15 dní od právoplatnosti tohto uznesenia podať na tunajší súd návrh vo veci samej, návrh na nariadenie ústavnej starostlivosti, pričom účastníkmi konania budú mal. dieťa, jeho rodičia - E. B. a F. F. a navrhovateľ. III. Trvanie neodkladného opatrenia je č a s o v o o b m e dz e n é do šiestich mesiacov od právoplatnosti toho uznesenia. IV. Žiaden z účastníkov
nemá
nárok
na náhradu trov konania.
odôvodnenie: 1. Návrhom doručeným súdu dňa 24.07.2025 Úrad práce, sociálnych vecí a rodiny Stará Ľubovňa (ďalej len navrhovateľ) navrhol vydať neodkladné opatrenie, ktorým by bola ponechaná mal. A. v starostlivosti Centra pre deti a rodiny Vranov nad Topľou. Návrh odôvodnil tým, že mal. A. pochádza z družského vzťahu rodičov E. B. a F. F., z ktorého pochádzajú aj jej súrodenci - G., H., I., I., F., B., J. (u ktorej otec nie je uvedený v rodnom liste a matka dala privolenie k osvojeniu). Matka maloletej má ešte jedného syna - G. B., ktorý pochádza z predchádzajúceho vzťahu matky a je v náhradnej osobnej starostlivosti starej matky H. B. v Lomničke. Úrad práce, sociálnych vecí a rodiny Stará Ľubovňa, oddelenie sociálnoprávnej ochrany detí a sociálnej kurately vedie spisovú dokumentáciu rodiny mal. A. B. od marca 2014 a to z dôvodu oznámenia Ľubovnianskej nemocnice o prešetrenie rodinnej situácie z dôvodu prijatia dieťaťa na oddelenie v zanedbanom hygienickom stave. Odvtedy bolo rodine poskytované pravidelne sociálne poradenstvo, terénna sociálna práca v rodine a v rodine sa vykonávali aktívne opatrenia SPODaSK. V roku 2023 boli rodičia dieťaťa vzatí do výkonu trestu odňatia slobody (VTOS). Otec je vo VTOS Košice-Šaca a matka je vo VTOS Levoča. Rozsudkom Okresného súdu Stará Ľubovňa pod sp. zn. 4P/148/2023 zo dňa 13.02.2024, právoplatného dňa 28.03.2024, bolo mal. dieťa zverené do náhradnej osobnej starostlivosti tete K. F.. Do práce s rodinou bolo minulý rok aj z tohto dôvodu zapojené Centrum pre deti a rodiny Návrat, Prešov. Z dôvodu viacnásobného zdravotného postihnutia
dieťaťa náhradný rodič odmietal naďalej zabezpečovať mal. A. náhradnú osobnú starostlivosť. Na základe neodkladného opatrenia Okresného súdu Stará Ľubovňa zo dňa 25.09.2024, právoplatného dňa 25.09.2024, pod sp. zn. 4P/110/2024 bola A. umiestnená v Centre pre deti a rodiny Vranov nad Topľou, Dr. C. Daxnera 90/7, 093 01 Vranov nad Topľou. Dieťa bolo do zariadenia privezené tetou K. F. dňa 30.09.2024 a umiestnené na samostatnej špecializovanej skupine s 24-hodinovou opatrovateľskou starostlivosťou. Následne bolo Rozsudkom Okresného súdu Stará Ľubovňa pod sp. zn. 4P/117/2024 zo dňa 15.01.2025, ktoré nadobudlo právoplatnosť dňa 13.02.2025, uložené výchovné opatrenie na obdobie 6 mesiacov za účelom zabezpečenia odbornej pomoci mal. dieťaťu formou pobytu v zariadení. Zároveň bola u mal. dieťaťa Rozsudkom Okresného súdu Stará Ľubovňa pod sp. zn. 4P/138/2024 zo dňa 25.03.2025, právoplatného dňa 10.05.2025, zrušená náhradná osobná starostlivosť vykonávaná náhradným rodičom, vzhľadom k tomu, že dieťa je umiestnené v zariadení na výkon rozhodnutia súdu. Po stretnutí rodinného kruhu (SRK) dňa 27.05.2025 v Lomničke vyšlo najavo, že nikto z príbuzných nechce prevziať za maloletú zodpovednosť a zabezpečiť jej starostlivosť. Mal. A. má stanovené základné diagnózy – epilepsiu, VVCH mozgu hydrocefalus s drenážou, hypermetropiu. Dlhodobo užíva liek Orfiril na epilepsiu. Je sledovaná na pediatrickej, neurologickej, očnej, kardiologickej a endokrinologickej ambulancii. Z dôvodu zvýšenej aktivity a poruchy koncentrácie a sústredenia užíva od februára 2025 aj liek Tiapridal. Mal. A. je z dôvodu nepriaznivého zdravotného stavu odkázaná na opatrovanie dospelej osoby. V centre jej je poskytovaná aj individuálna psychologická intervencia a rehabilitácia. V súčasnosti je jej zdravotný stav stabilizovaný. A. v centre sporadicky telefonicky kontaktujú jej rodičia z VTOS. Nikto z ďalších príbuzných z Lomničky sa nekontaktuje. Dňa 16.07.2025 sa uskutočnila návšteva starých rodičov F., súrodencov maloletej a ďalšej rodiny v Lomničke. O starostlivosť o maloletú opakovane nikto z rodiny neprejavil záujem a to aj napriek tomu, že sa jej zdravotný stav zlepšil, užíva lieky a epileptické záchvaty už nemáva. Samotná A. vyjadrila pri osobnej návšteve v CDR Vranov dňa 21.07.2025 svoj názor, že chce ostať aj naďalej v zariadení vo Vranove. Má sa tam dobre, má tam kamarátov, tety vychovávateľky sú na ňu dobré a nič jej tam nechýba. Dňa 13.08.2025 uplynie časové rozpätie výchovného opatrenia a aktuálne nie je možný návrat maloletej A. do biologickej ani do náhradnej rodiny. Na základe vyššie uvedených dôvodov úrad konštatuje, že výchovné opatrenie nesplnilo požadovaný účel, rodičia sú vo VTOS a nikto iní z príbuzných nechce zabezpečiť adekvátnu starostlivosť mal. dieťaťu. V závere navrhovateľ zdôraznil, že dospel k záveru, že maloleté dieťa sa ocitlo v takejto situácii, ktorá ohrozuje jeho psychický, fyzický a sociálny vývin, a preto je potrebné a je v záujme maloletého dieťaťa dočasne upraviť pomery neodkladným opatrením. Následne bude podávať návrh na nariadenie ústavnej starostlivosti u maloletého dieťaťa. K návrhu pripojil rodný list dieťaťa. 2. Uznesením sp. zn. 4P/100/2025 zo dňa opatrovníka a to Obec Lomnička.
28.07.2025 súd ustanovil mal. dieťaťu kolízneho
3. Po oboznámení sa s obsahom návrhu, doloženými listinnými dôkazmi ako aj celým spisovým materiálom súd ustálil, že skutkový stav zodpovedá stavu ako ho opísal navrhovateľ v návrhu. 4. Podľa § 360 ods. 1 zák. č. 161/2015 Z.z. Civilný mimosporový poriadok (ďalej len C.m.p.) neodkladné opatrenie možno nariadiť aj bez návrhu v konaniach, ktoré možno začať aj bez návrhu. 5. Podľa § 367 ods. 1 C.m.p. neodkladným opatrením môže súd nariadiť, aby ten, kto má maloletého pri sebe, maloletého odovzdal do starostlivosti toho, koho označí súd, alebo do striedavej osobnej starostlivosti. 6. Podľa § 367 ods. 2 C.m.p. ak súd neodkladným opatrením nariadi odovzdanie maloletého do starostlivosti zariadenia na výkon rozhodnutia súdu, určí zároveň čas trvania neodkladného opatrenia, a to najdlhšie na šesť mesiacov. 7. Podľa § 367 ods. 3 C.m.p. o návrhu na nariadenie neodkladného opatrenia rozhodne súd najneskôr do siedmich dní od doručenia návrhu. V tejto lehote súd uznesenie vyhotoví. 8. Podľa § 367 ods. 4 C.m.p. uznesenie o nariadení neodkladného opatrenia je vykonateľné vyhlásením; ak sa nevyhlasuje, je vykonateľné, len čo bolo vyhotovené. 9. Podľa § 367 ods. 5 C.m.p. uznesenie o nariadení neodkladného opatrenia súd môže doručiť účastníkom až pri uskutočnení jeho výkonu, ak je predpoklad, že by bol výkon rozhodnutia inak zmarený. Účastníkom, ktorí neboli prítomní pri výkone uznesenia, doručí súd uznesenie spolu so zápisnicou o priebehu výkonu dodatočne 10. Podľa § 2 ods. 1 C.m.p. na konanie podľa tohto zákona sa použijú ustanovenia Civilného sporového konania, ak tento zákon neustanovuje inak.
11. Podľa § 324 ods. 1 zákona č. 160/12015 Z.z. Civilný sporový poriadok (ďalej len C.s.p.) pred začatím konania, počas konania a po jeho skončení súd môže na návrh nariadiť neodkladné opatrenie. 12. Podľa § 324 ods. 3 C.s.p. neodkladné opatrenie súd nariadi iba za predpokladu, ak sledovaný účel nemožno dosiahnuť zabezpečovacím opatrením. 13. Podľa § 325 ods. 1 C.s.p. neodkladné opatrenie môže súd nariadiť, ak je potrebné bezodkladne upraviť pomery alebo ak je obava, že exekúcia bude ohrozená. 14. Podľa § 325 ods. 2 C.s.p. neodkladným opatrením možno strane uložiť najmä, aby d) niečo vykonala, niečoho sa zdržala alebo niečo znášala, 15. Podľa § 329 ods. 1 C.s.p. súd môže rozhodnúť o návrhu na nariadenie neodkladného opatrenia aj bez výsluchu a vyjadrenia strán a bez nariadenia pojednávania. Ak rozhoduje odvolací súd o odvolaní proti uzneseniu o zamietnutí neodkladného opatrenia, umožní sa protistrane vyjadriť k odvolaniu a k návrhu na nariadenie neodkladného opatrenia. 16. Podľa § 329 ods. 2 C.s.p. pre neodkladné opatrenie je rozhodujúci stav v čase vydania uznesenia súdu prvej inštancie. 17. Podľa § 54 ods. 2 Zákona o rodine súd môže nariadiť ústavnú starostlivosť len vtedy, ak je výchova dieťaťa vážne ohrozená alebo vážne narušená, nie je možné dieťa zveriť do náhradnej osobnej starostlivosti alebo pestúnskej starostlivosti a dieťa je osvojiteľné a nie je možné ho zveriť do starostlivosti budúcich osvojiteľov alebo do starostlivosti fyzickej osoby podľa osobitného predpisu, rodičia dieťaťa nežijú alebo im v starostlivosti o dieťa bráni závažná prekážka, uložené výchovné opatrenie podľa § 37 ods. 3 neviedlo k náprave alebo rodičia dieťaťa sú pozbavení výkonu rodičovských práv. 18. Účelom neodkladných opatrení je rýchla, úprava pomerov účastníkov alebo zabezpečenie výkonu existujúceho, prípadne ešte nevykonateľného alebo možného rozhodnutia. Vydanie neodkladného opatrenia však predpokladá aspoň osvedčenie práva, resp. osvedčenie ohrozenia tohto práva a tiež, aby neboli vážnejšie pochybnosti o potrebe neodkladnej úpravy. Povinnosťou súdu je pri vydávaní neodkladného opatrenia skúmať všetky aspekty jeho nariadenia a teda dôkladne skúmať a zvažovať, najmä či je nárok účastníka na nariadenie neodkladného opatrenia osvedčený a či je naliehavá potreba okamžitého zásahu zo strany súdu, t.j. či je naliehavá potreba nariadiť takéto opatrenie. 19. V každej veci týkajúcej sa maloletých detí dominuje záujem maloletého dieťaťa. Dosiahnutie účinnej ochrany záujmov maloletých detí je zabezpečené aj inštitútom neodkladných opatrení. Potreba nariadenia neodkladného opatrenia nemusí vyplývať len z naliehavosti situácie, ale v prípade konania starostlivosti súdu o maloletých aj z existencie záujmu maloletého dieťaťa na danej dočasnej úprave pomerov. Naliehavosť potreby úpravy pomerov neodkladným opatrením v týchto konaniach ustupuje záujmu maloletého dieťaťa. A teda, ak je nariadenie neodkladného opatrenia v záujme maloletého dieťaťa, nemusí byť nevyhnutne súčasne splnená aj podmienka naliehavosti potreby dočasnej úpravy. Súd by mal pristúpiť k nariadeniu neodkladného opatrenia nielen v prípadoch, ak riešenie situácie neznesie odklad, ale aj v prípade, ak je úprava neodkladným opatrením v záujme maloletého dieťaťa. 20. Rozsudkom tunajšieho súdu sp. zn. 4P/117/2024 zo dňa 15.01.2025, ktorý nadobudol právoplatnosť dňa 13.02.2025, súd určil nad výchovou mal. A. výchovné opatrenie – dočasné odňatie z náhradnej osobnej starostlivosti náhradného rodiča na obdobie šiestich mesiacov od právoplatnosti rozsudku a nariadil pobyt maloletého v Centre pre deti a rodiny Vranov nad Topľou. Časové rozpätie výchovného opatrenia uplynie 13.08.2025. Účelom výchovného opatrenia bolo zabezpečenie odbornej pomoci maloletému dieťaťu. Rozsudkom sp. zn. 4P/138/2024 zo dňa 25.03.2025, právoplatným dňa 10.05.2025 bola zrušená náhradná osobná starostlivosť. 21. Účel výchovného opatrenia nebol neplnení, nie je v najlepšom záujme mal. A., aby sa vrátila do domáceho prostredia, keďže jej rodičia jej objektívne nemôžu poskytovať osobnú starostlivosť nakoľko sú vo výkone trestu odňatia slobody a nikto z príbuzných sa o maloletú nechce postarať. Nikto z rodiny nechce prevziať dieťa do starostlivosti, aj napriek tomu, že jeho zdravotný stav je stabilizovaný a dieťa prospieva. 22. Keďže rodičia nemôžu a neexistuje blízky či vzdialený príbuzný, ktorý by prevzal do osobnej starostlivosti mal. A., jej návrat do domáceho prostredia je nemožný a nie je v jej záujme. Vzhľadom na uvedené, keďže časové trvanie pobytu maloletej v zariadení pre výkon rozhodnutia súdu uplynie dňa 13.08.2025 a aktuálne nie je v záujme mal. dieťaťa návrat do biologickej rodiny, súd ponechal mal. A. v starostlivosti Centra pre deti a rodiny Vranov nad Topľou.
23. Súd súčasne druhým výrokom uložil navrhovateľovi povinnosť podať návrh vo veci samej – návrh na nariadenie ústavnej starostlivosti, ktorý doposiaľ podaný nebol. Účastníkmi konania bude navrhovateľ, rodičia mal. dieťaťa a maloleté dieťa. 24. Tretím výrokom súd v súlade s ustanovením § 367 ods. 2 C.m.p. trvanie neodkladného opatrenia časovo obmedzil na najdlhšiu dobu šiestich mesiacov od právoplatnosti uznesenia. 25. O trovách konania súd rozhodol v súlade s ustanovením § 52 C.m.p. podľa ktorého žiaden z účastníkov nemá právo na náhradu trov konania, ak tento zákon neustanovuje inak. Poučenie: Proti tomuto uzneseniu je prípustné odvolanie, ktoré sa podáva do 15 dní od doručenia uznesenia na súde, proti rozhodnutiu ktorého smeruje. V odvolaní sa má popri všeobecných náležitostiach (§127 C.s.p.) uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

